Kanisa

Kule kuukubali ukristo kulimaanisha kuuasi uafrika pamoja na utamaduni wake. Kulimaanisha pia kuikataa miko na matambiko ambayo yalikuwa yanatuunganisha. Kulimaanisha kuyakubali maisha na tabia za aina Fulani kutoka bara uropa. Wamisheni walikuwa wameshambulia maisha ya jamii zetu na kushutumu mila na desturi za waafrika kama vile nyimbo na densi za kuvutia miungu mbalimbali, mambo ambayo yalitokana na misimamo Yao kuhusu Imani kama hizi.

Kwa sababu hii, nchini Kenya Kwa mfano, huku waafrika wakinyanfanywa mashamba na raslimali nyingine zilizotokana na jasho lao, wamisheni nao waliwanyanganya roho zao. Hivyo basi, mwili na roho ya mwafrika ilikatwakatwa Kwa ahadi ya mazuri ya mbinguni Uropa.

Elimu haikua jawabu Kwa nyoyo za waafrika zilizokuwa na njaa kwani ilitukuza maadili ya kikristo ambayo yalikuwa yamedinda kushutumu kudhulumiwa Kwa-mwafrika - kimwili na kiakili. Elimu ya kwanza aliyopata mwafrika ilikuwa ya kumwezesha kuisoma biblia ili aweze kutekeleza majukumu rahisi kama msaidizi wa wamisheni. Ndipo baadaye elimu ikaanza kuchukuliwa kama kigezo  muhimu cha kujipatia kazi nzuri, kuwa na Mali na hivyo kuishia maisha mazuri, ingawa katika mfumo wa maisha ya huko uropa. Mwafrika aliyekuwa amesoma na mkristo, alikuwa tayari amejitenga na asili na utamaduni wake. Uhasama kati ya wakenya na kanisa za misheni, kuanzisha Kwa makanisa yenye misingi yake katika uafrika pamoja na masuala ya kidini ya vuguvugu la maumau, yote yalikuwa mazao ya uhasama wa kitamaduni ulioasisiwa na haja ya wamisheni ya kumbadili mwafrika. Makanisa mbalimbali yaliyoanza yaliwa na uhusiano na wamisheni na baadaye kujitenga yalijaribu kuanzisha mfumo wa maombi na elimu ambao ulikuwa sambamba na uliohusiana na matamanio ya jamii ya kiafrika huku yakijumuisha baadhi ya tamaduni za kiafrika katika kuabudu na maisha ya Kila siku.

Siku hizi, kanisa nchini Kenya ni zao la wamisheni kutoka bara uropa. Wamisheni walikuwa sehemu ya mchakato wa historia yetu yaani majilio ya wakoloni. Au kwa maneno mengine, wamisheni, masetla, na wazungu wengine walikuwa maajenti wa wakoloni. Imewahi kusemekana kuwa wanabiashara kutoka ulaya na masetla walifuata miongozo iliyotolewa na wamisheni.
Katika maeneo mengine barani Afrika, uongozi wa kisasa ulioasisiwa kutokana na ombi au shinikizo la wamisheni kutoka nchi ya wakoloni.